ΓΡΑΠΤΗ ΕΡΩΤΗΣΗ P-2613/00

υποβολή: Hiltrud Breyer (Verts/ALE) προς την Επιτροπή

(25 Ιουλίου 2000)

Θέμα: Μεταφορά ζώντων ζώων

Σε πρόσφατες απαντήσεις σε ερωτήσεις που αφορούν την μεταφορά ζώντων ζώων, η Επιτροπή ανέφερε ότι η Υπηρεσία Τροφίμων και Κτηνιατρικής (FVO) έχει πλήρη επίγνωση πως εξακολουθούν ναφίστανται προβλήματα της μεταφοράς ζώντων ζώων ως αποτέλεσμα της εκ μέρους πολλών κρατών μελών μη αποτελεσματικής εκτέλεσης τωνποχρεώσεών τους. Περισσότερες επιθεωρήσεις από την Υπηρεσία Τροφίμων και Κτηνιατρικής, ιδίως όσον αφορά την καλή μεταχείριση των ζώων κατά τη μεταφορά τους και ως προς την διαπίστωση του βαθμού στον οποίο εφαρμόζονται οι οδηγίες 91/628/ΕΟΚ(1) και 95/29/ΕΚ(2), θα μπορούσαν ασφαλώς να βελτιώσουν την κατάσταση.

Εν όψει του γεγονότος ότι ο αριθμός τέτοιων επιθεωρήσεων και ο αριθμός των επιθεωρητών που εργάζονται στον τομέα αυτόπήρξε τραγικά ανεπαρκής τα τελευταία χρόνια, θα μπορούσε άραγε η Επιτροπή να απαντήσει στις ακόλουθες ερωτήσεις:

1. Ποιες πρωτοβουλίες σκοπεύει να λάβει η Επιτροπή για τη μη τήρηση εκ μέρους των μελών των οδηγιών 91/628/ΕΟΚ και 95/29/ΕΚ;

2. Ποια μέτρα έχει λάβει η Επιτροπή για να αυξήσει τον αριθμό των επιθεωρήσεων των μεταφορών ζώων;

3. Πόσες επιθεωρήσεις έχουν λάβει χώρα τους τελευταίους 6 μήνες αυτού του έτους (προσδιορίζοντας που, πότε, από ποιον και τον ακριβή αριθμό των επιθεωρήσεων);

(1) ΕΕ L 340 της 11.12.1991, σελ. 17.

(2) ΕΕ L 148 της 30.6.1995, σελ. 52.

Απάντηση του κ. Byrne Εξ ονόματος της Ευρωπαϊκής Επιτροπής

(28 Σεπτεμβρίου 2000)

1. Το προηγούμενο έτος μια ομάδα εργασίας της μόνιμης κτηνιατρικής επιτροπής με εκπροσώπους από κάθε κράτος μέλος, επικεντρώθηκε στις δυσκολίες που προκύπτουν από την ίδια την συμμόρφωση με την τρέχουσα κοινοτική νομοθεσία σε αυτόν τον τομέα. Η Ευρωπαϊκή Επιτροπή θα συνεχίσει με την ίδια και παρόμοιες πρωτοβουλίες για να βελτιώσει το επίπεδο συνεργασίας μεταξύ των κρατών μελών για αυτό το θέμα και να αυξήσει το επίπεδο συμμόρφωσης με την Οδηγία 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/EOK και 91/496/ΕΟΚ (όπως τροποποιήθηκε από την οδηγία 95/29/ΕΚ του Συμβουλίου της 29ης Ιουνίου 1995). Η καθημερινή συμμόρφωση με την οδηγία είναι ευθύνη των κρατών μελών. Οι επιθεωρητές κτηνίατροι της Ευρωπαϊκής Επιτροπής πραγματοποιούν περιοδικούς επιτόπιους ελέγχους για να εξασφαλίσουν ότι η συμμόρφωση προς τις απαιτήσεις αυτών των κειμένων διεξάγεται σωστά. Εφιστάται η προσοχή των οικείων κρατών μελών στα περιστατικά μη συμμόρφωσης με τις οδηγίες στο τέλος κάθε αποστολής επιθεώρησης και πιο επίσημα στην έκθεση της αποστολής που ακολουθεί. Ομοίως, αν οι φιλοζωικές εταιρίες ή ακόμα κάποιοι πολίτες, επιστήσουν την προσοχή της

Ευρωπαϊκής Επιτροπής σε περιστατικά μη συμμόρφωσης με τις οδηγίες, είναι συνηθισμένο φαινόμενο η Ευρωπαϊκή Επιτροπή να παρεμβαίνει με τις αρχές του οικείου κράτους μέλους. Αν το κράτος μέλος δεν καταφέρει να προχωρήσει σε ταχεία δράση για να τεθεί τέλος στις ισχυριζόμενες παραβιάσεις, η Ευρωπαϊκή Επιτροπή ενδέχεται να αποφασίσει να ξεκινήσει τις διαδικασίες παραβίασης σύμφωνα με το άρθρο 226 (πρώην άρθρο 169) της συνθήκης ΕΚ.

2. Η Ευρωπαϊκή Επιτροπή έχει πρόσφατα αυξήσει τον αριθμό των επιθεωρητών που ασχολούνται αποκλειστικά με θέματα καλής μεταχείρισης των ζώων σε τέσσερις, συμπεριλαμβάνοντας την μεταφορά των ζώων. Αναμένεται ότι το έτος 2000 οι επιθεωρητές θα διεξάγουν συνολικά δέκα αποστολές επιθεώρησης για την καλή μεταχείριση των ζώων ενώ το 1999 διεξήγαγαν επτά. Οι τρεις από τις πέντε αποστολές που σχεδιάστηκαν για το δεύτερο εξάμηνο του τρέχοντος έτους θα επικεντρωθούν αποκλειστικά στη μεταφορά των ζώων και άλλη μια θα καλύψει την καλή μεταχείριση κατά τη σφαγή καθώς και τη μεταφορά των ζώων.

Επιπλέον η καλή μεταχείριση των ζώων αποτελεί μέρος των ευρύτερων δραστηριοτήτων επιθεώρησης της Ευρωπαϊκής Επιτροπής. Για παράδειγμα, οι επιθεωρήσεις ευρύτερων συνοριακών σταθμών καλύπτουν πτυχές όπως το ανθρώπινο δυναμικό και ηποδομή για να εξασφαλιστεί ότι εξετάζεται η καταλληλότητα των ζώων για εισαγωγή και επαληθεύονται τα οδικά δρομολόγια στη διάρκεια αυτών των αποστολών. Εκτός από τα θέματα δημόσιαςγείας, οι επιθεωρήσεις των σφαγίων περιλαμβάνουν επίσης πτυχές της καλής μεταχείρισης των ζώων κατά τη μεταφορά.

3. Το 2000 έχουν ήδη διεξαχθεί πέντε αποστολές της Ευρωπαϊκής Επιτροπής που ασχολούνται αποκλειστικά με την καλή μεταχείριση των ζώων. Από αυτές μία επικεντρώθηκε αποκλειστικά στη μεταφορά των ζώων και μία άλλη κάλυψε κάποια στοιχεία της μεταφοράς. Οι αποστολές έγιναν στο Ηνωμένο Βασίλειο (5 ημέρες το Φεβρουάριο/Μάρτιο με 2 επιθεωρητές και έναν εθνικό εμπειρογνώμονα, σχετικά με την καλή μεταχείριση των χοίρων και των μόσχων στις κτηνοτροφικές εκμεταλλεύσεις)" στη Σουηδία (5 ημέρες τον Απρίλιο με 2 επιθεωρητές και έναν εθνικό εμπειρογνώμονα, σχετικά με την καλή μεταχείριση των χοίρων και των μόσχων στις κτηνοτροφικές εκμεταλλεύσεις)" στη Δανία (5 ημέρες το Μάιο με 2 επιθεωρητές και έναν εθνικό εμπειρογνώμονα, σχετικά με την καλή μεταχείριση των χοίρων και των μόσχων στις κτηνοτροφικές εκμεταλλεύσεις) την Ισπανία (5 ημέρες το Μάιο /Ιούνιο με 2 επιθεωρητές και έναν εθνικό εμπειρογνώμονα, σχετικά με τη μεταφορά των ζώων και τα σημεία στάσης) και την Αυστρία (5 ημέρες τον Ιούνιο με 2 επιθεωρητές και έναν εθνικό εμπειρογνώμονα, σχετικά με την καλή μεταχείριση των χοίρων και των μόσχων στις κτηνοτροφικές εκμεταλλεύσεις και ορισμένες πτυχές της μεταφοράς ζώων). Επιπλέον, 2 επιθεωρητές πραγματοποίησαν δύο ξεχωριστές συνεδριάσεις διάρκειας τριών ημερών για τη μεταφορά των ζώων με τις αρχές της Ελλάδας και της Ιταλίας το Φεβρουάριο του 2000.